ka en en ka ru ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka de uk diq sk en oc ru it sk en oc ru ka ka fi es sk en oc ka ka ka sk en oc ru ka ka sk en oc ru en ka ka ka ka ka sk en oc uk ka ka ka sk en oc ka ka ka ka sk en oc ru uk ka ka sk en oc pl ka ka sk en oc ru ka ka ka sk en oc ru de ka ka ka sk en oc ru ka sk en oc ru ka ka sk en oc ru ka ka ka ka sk en oc ru ka sk en oc ru ka ka sk en oc ru ka ka ka sk en oc ru en sk en oc ru ka ka ka ka sk en oc ru ka sk en oc ru de ka sk en oc ru ka ka sk en oc ru en ka ka sk en oc ru en en es en en en en en en en en sk en oc ru fr fr en gl en es en en en es sk en oc en en sk en oc ru en sk en oc ru fi ka ka ru ru es en ka ka ka ka ka ka ka ka ka ka ka ar ka ka ka en xmf en ka ka ka ka xmf ka ka ka ka ka ka ka ka ru en
hexe's parrot: მაიკო. ხომ არ გწყინს?!
skip to main | skip to sidebar
ნუ ხარჯავ ამდენ ძალისხმევას, ყველაფერი საუკეთესო მოულოდნელად ხდება =) როგორც შენი სტუმრობა ბლოგზე =.)
უცნაური ხალხი ვართ. ძალიან უცნაური.
ჯერ შევარდნაძე არ მოგვწონდა - 30 წელი რად ტკეპნისო ერთ ადგილს და ამის გამო 30 დღე ქუჩაში ვიდექით. მერე როგორ კი "სახლში წავიდა" ამ სიტყვებმა ისე აგვიჩუყა გული, ლამის დავაბრუნეთ უკან და მერე ყველამ ერთად გავიხსენეთ ის კარგი საქმეები, რომელიც მას ჰქონდა გაკეთებული.
მერე ერთი ჩვენი ლამაზი მინისტრი მოკლე კაბით მაგიდაზე რომ დავინახეთ ასული - შევშფოთდით და რა შევშფოთდით, ღაწვნი დავიხოკეთ, თმა გავიწეწეთ, ვაშეარეთ და ვაშეარეთ სურათები - აქაოდა სად გაოგნილა დიაცის ესოდენი აცუნდრუკებაო. მერე მოვიდა ერთი კაცი და თქვა: მერე რა მოხდა თუ მაგიდაზე ავიდაო.
ჩვენც წელში გავსწორდით, დახოკილი ლოყები დავმალეთ და ახლა უკვე სხვას დავუწყეთ ჭკუის სწავლება - მართლაც და მერე რა მოხდა, ვაი თქვე უბედურებო, ჯერ არ გინახავთ სტრიპტიზის მოცეკვავე ქალიო?!
მერე მაია ასათიანი ავიჩემეთ, აჩემა კარგი ვიცით, მართლაც გემრიელი.
ეს გაშლილი თმა რა არის, კისერზე ჩამოგდებული ცალი კულული - ანჟელიკა ჟოფრეს მოლოდინში? ადგა ქალი და ბოლომდე გადაიკორტნა თავი.
მერე რა ფეხსაცმელი აცვია, ფეხები არ უვარგაო, ადგა და კოჭამდე გრძელი კაბა ჩაიცვა, არც ამაზე გავჩერდით ეს გრელი კაბა რად აცვია მონაზონივითო. ადგა და წითელი, სექსუალური კაბა ჩაიცვა, მკერდი და ტუჩი ამოიბურცა და თვალშიც რაღაც მაცდუნებელი სხივი შეიშხაპუნა ( ფეხსაცმელი დარჩა იგივე)
ახლა ამაზე ავუხირდით " თ"-ს რად სთხრის უადგილო ადგილას და კილოკავებით რატომ გველაპარაკებაო.
მოკლედ სიკვდილის პირას იყო მიყვანილი უკვე ეს გოგო, რომ ისევ ის კაცი მოვიდა და თქვა შეეშვითო.
ჩვენც უცებ შევუშვით ხელი და ახლა იმის ქადაგებას მოვყევით, რას გადაეკიდეთ ამ გოგოს, ზედმეტი ხომ არ მოგდითო?!
მე გამომპარვია, როდის შემოვიდა მაია ასათიანის კრიტიკა მოდაში, თუმცა ზოგიერთნი მას ჯერ კიდევ იმ დროიდან აკრიტიკებენ როცა დანარჩენი საქართველო მისი დროებისეულ რეპორტაჟებზე ღვრიდა ცრემლს და მარიო ჩიმარიოსთვის ჩატანილ წინდებში კრეატივივიზმის ზე- იდეას ხედავდა.
რაც ნიკო ნერგაძის სტატიას შეეხება ის 5 პუნქტი, რომელიც ბატონ ნიკოს აქვს ჩამოთვლილი იმას კი არა ამტკიცებს რომ "პროფილი" ღირებული გადაცემაა, არამედ იმას რომ ის ყველა სხვა დანარჩენ გადაცემას სჯობია. ეს ფაქტი კი ჩემი აზრით, კი არ უნდა გვიხაროდეს, არამედ ორი აგური უნდა გვეჭიროს ხელში და სინქრონულად ვირახუნებდეთ ( თუმცა სადღაა აგური, თანაც ორი )
ვთვლი, რომ პროფილისნაირი გადაცემა ნამდვილად უნდა არსებობდეს ტელესივრცეში, მაგრამ არის რაღაცეები რაც კატეგორიულად არ მომწონს.
განაზებული ხმა, მოჩლექილი ენა (რა ხდება კი მაგრამ მესამე კლასში ვართ და მეოთხეში გადავდივართ თუ? ) ამას დამატებული გრამატიკული შეცდომები. ამაზე ქართული ჟურნალისტების შემხედვარე საერთოდ არ უნდა ვიღებდე ხმას, მაგრამ სეზონის დაწყებიდან მის დამთავრებამდე და დამთავრებიდან დაწყებამდე ჩახევული მაგნიტოფონივით რომ ვიწყებთ და აღარ ვამთავრებთ მთელი ერი რომ გამარჯობათ-ს მაგივრად გამარჯობა უნდა ითქვას, ადექი და თქვი შენც ეს გამარჯობა. რა გახდა ეს "თ" აუღებელი ციხე-სიმაგრე.
ამას დაუმატეთ მეტყველებისას რატომღაც კახური მოქცევა, ვიცი მეტყვით ამას იმიტომ აკეთებს რომ სურს მაყურებელთან უფრო ახლოს იყოსო.
თუ ასეა ღამის პერანგითა და ოთახის ჩუსტებით უფრო ახლოს არ იქნება მაყურებელთან ვითომ?
ჩემი გამოთვლებით ასე 2 წელიწადში საქართველში აღარ დარჩება ადამიანი, ვინც მის სტუდიაში სტუმრის სტატუსისთ არ იქნება ნამყოფი, ხოლო ქართული ბომონდიდან აღარ დარჩება არავინ, ვინც მის სტუდიაში მინიმუმ 120-ჯერ მაინც არ იქნება მიწვეული. გაძეძგილია გადაცემა სტუმრებით, ეს კი იმას იწვევს რომ თითოეული სტუმარი დროის მხრივ ერთმანეთის კონკურენტია და ზოგჯერ ისეც გამოდის რომ ზოგ სტუმარს მხოლოდ გამარჯობათ - ნახვამდისთ სათქმელად ეძახის.
არიან ისეთი სტუმრებიც, როდესაც მე პირადად გონების დიდი ძალისხმევით დაძაბვა მიხდება, რომ რამენაირად მივხვდე რა შუაში ეს სტუმარი გადაცემასთან.
წამყვანის კითხვები და რეპლიკები ხომ საერთოდ ცალკე თემაა. მოვიყვანოთ ცოცხალი მაგალითები :
"- დედის გარდაცვალების მერე მის ფილმებს ვეღარ ვუყურებ..
"რა გრძნობა იყო მაშინ როდესაც თქვენი მეუღლე და მცირეწლოვანი შვილი იქ, ალმოკიდებულ სოხუმში დარჩა?"
(მიუხედავად იმისა, რომ ალმოკიდებული სოხუმი თვალით არ მინახავს რატომღაც ამ კითხვაზე პასუხი ვიცი.)
"- თქვენი მეუღლე თუ ხელის მოწერისთანავე დააკავეს, ე.ი. პირველი ღამე გქონდათ მარტო?
- მე პირველი ღამე ხელის მოწერამდე მქონდა
- უი, მართლა? " - გაოცებული თვალები და დაბნეული სახე.
"- როდესაც მისი შვილის დასახიჩრებული სხეული დაინახა გულმა ვეღარ გაუძლო და ამხელა კაცმა ტირილი დაიწყო..
ვეთანმხები ნამდვილად უცნაური ფენომენია თუ რატომ ტირიან მშობლები შვილის დასახიჩრებული გვამის წინ. :)
მგზავრები და პროფილი, პროფილი და მგზავრები ეს სიტყვები ისეთივე ერთიანი გახდა, როგორც ჩიპი და დეილი, ტომი და ჯერი და ა.შ.
წინადადება შემომაქვს ახლა მაინც დიდი სტუდია გაქვთ და იქნებ იმ ბიჭებს სადმე იქვე გაუშალოთ ლოგინი, მაინც სულ იქ არიან და..
რაც გუშინდელ გადაცემას შეეხება
სიცხე მქონდ, ასე რომ ბევრი რამ სიცხით გამოწვეულ ჰალუცინაციებს დავაბრალე.
მაგრამ მაინც არ შემიძლია არ აღვნიშნო 3 რამ:
მაიკო უფრო ინტენსიურად ურტყამდა რბილ ლ-ს. (თუმცა როგორც პრეზიდენტმა არაერთხელ აღნიშნა , მაგარი ლ-ს წარმომთქმელს, არანაირი უპირატესობა არ აქვს რბილი ლ- ს წარმომთქმელთან, ამაზე ვრცლად ვასასისთან )
მოწვეულ მომღერლებს ისეთ დიდი მადლობას უხდიდა ამ პროვოკაციაზე (პროვოკაციის განმარტება იხილეთ აქ) დათანხმებისთვის და ისინიც ისე იფერებდნე ამ ყველაფერს თითქოს რომელიმე მათგანს ამაზე უკეთესი სიმღერა ჰქონოდა რეპერტუარში.
სიმღერის ავტორი დიდი ზარ-ზეიმით მოიწვიო და მერე მოჩლიფული ენით უთხრა შენი სიმღერები გოიმობაა და ეს ხომ არ გწყინსო რაღაც არ მიმაჩნია გამართლებულად.
P.s. და ბოლოს, ერთი კითხვა მაქვს გადაცემის წამყვანთან - მაიკო, შენს გადაცემას უყურებს ყველა, ყველამ კარგად იცის შენი გადაცემები და მაინც ხომ არ გწყინს როდესაც შენს გადაცემაზე ამბობენ გოიმობააო?
P.p.s. და დაიწყო ცხოვრება პროფილთან ერთად. ...
( ფოტოები აღებულია ფორუმის თემიდან )
Posted by ჰექსე at 7:56 PM
agaTa24 ceHTябpя 2010 r., 20:10
iyo dro!!! kargi hexe xar!
Little Monster24 ceHTябpя 2010 r., 21:28
lol :D umagresi postia,,,
i.a.24 ceHTябpя 2010 r., 22:01
"რა გრძნობა იყო მაშინ როდესაც თქვენი მეუღლე და მცირეწლოვანი შვილი იქ, ალმოკიდებულ სოხუმში დარჩა?"
(მიუხედავად იმისა, რომ ალმოკიდებული სოხუმი თვალით არ მინახავს რატომღაც ამ კითხვაზე პასუხი ვიცი.)
vaime heqs ver vsuntqav :D
dagaviwyda magis safirmo sityva martla?
ნონა ოთხოზორია24 ceHTябpя 2010 r., 22:12
”პროფილი”, რომ გოიმობაა ამაზე არ ვდაობ... რას იზამ, ეს იყიდება საქართველოში... თან რეიტინგულიაო..., მაგრამ
თუ ხართ იმაში დარწმუნებული, რომ გამარჯობათ სწორი ფორმა არაა, წაიკითხეთ ქართული გრამატიკის სახელმძღვანელოები, მოუსმინეთ ლევან ღვინჯილიას, ბოლოსდაბოლოს ენის პალატის თავმჯდომარე იყო... გამოვიდა და თქვა... გამარჯობათ ხალხო, გამარჯობათ,...
Agasfer24 ceHTябpя 2010 r., 23:40
ბოლო წინადადება ძალიან მომეწონა ))
პ.ს. არ ვიცი რამ მაიძულა ამის გაკეთება, მაგრამ მაგ გადაცემას თავიდან ბოლომდე ვუყურე და ბოლოს ჩამეძინა თუ გონება დავკარგე, ჯერ ვერ გამირკვევია.
ჰექსე24 ceHTябpя 2010 r., 23:44
ბოლოს ჩამეძინა თუ გონება დავკარგე, ჯერ ვერ გამირკვევია.
დიდ პატივს ვცემ ღვინჯილიას და იმდენად ვერ გავკადნიერდები ღვინჯილიას შეეშალა მეთქი ვთქვა, მაგრამ როგორც ჩემს გრამატიკის სახელმძღვანელოში ეწერა გამარჯობას მრავლობითი რიცხვი არ გააჩნია.
მისალმებას არც ერთ ენაში არ აქვს მრავლობითი . :)
Dato trapaidze24 ceHTябpя 2010 r., 23:53
თვალი არ მომიწყვეტია მაიასთვის. გადაცემის ბოლომდე ვუცქირე... მაინც ვერ მივხვდი ის აიპადი რა ჯანდაბად ეკავა ხელში... ახალი ნაყიდი ქონდა და უხაროდა თუუუ...მეც მაქვს ასეთიო...
ლოგო მაინც მიეკრათ პროფილის.
პ.ს. ეგ სიმღერები უახლოეს მომავალში ყველგან დაგვხდება. არამარტო სამარშრუტო ტაქსებში... სატელეფონო ზარებზეც და ზუმერებზეც ეჰეჰეე ტაშ ტაშ.. ეჰ
ნონა ოთხოზორია24 ceHTябpя 2010 r., 23:57
რა გითხრათ... მე ვერ ვიტყვი, რომ ლევან ღვინჯილია შეცდა... მან გააკრიტიკა ჩვენი ჟურნალისტები, რომლებიც ეკრანიდან მოგვმართავენ - გამარჯობა...
გააკრიტიკა Facebook-ის დისკუსია გამარჯობა და არა გამარჯობათ... და ხმამაღლა გვითხრა...
ჰექსე24 ceHTябpя 2010 r., 23:57
მაგას ხშირად საყვედურობდნენ ეს ფურცლების გროვა რომ გიჭირავს ხელში რა გოიმობააო, ხოდა ახლა გვაჩვენა რომ თანამედროვე ტექნოლოგიებში გათვითცნობიერებული ადამიანია
Kate25 ceHTябpя 2010 r., 02:41
ზუსტად გადმოეცი ჩემი შეხედულებები.
ხოდა მე მაგალითად ჟორჟოლიანს მირჩევნია და ისე არცერთი არ უქნია ღმერთს.
Andy25 ceHTябpя 2010 r., 11:16
ჰექსე ის დაგავიწყდა ცხონებულ ნიკო გომელაურს რომ უთხრა : "შორენას ინტიმურ სცენებზე არ აღიგზნეო"
გომელაური : არა , ჩვენ ხომ მსახიობები ვართო
მაია - რატომ ? :D
ჰექსე25 ceHTябpя 2010 r., 11:23
შორენაზე კიდევ ის გამახსენდა
"მართლა ისეთივე მაგარი ხართ სექსში როგორც ეს ეკრანზე ჩანსო? "
Zurriuss25 ceHTябpя 2010 r., 12:21
ყველას ჰყავს თავისი აუდიტორია: ვისაც ცრემლის ღვრა და ლაივ სერიალები მოსწონს - მაიას უყურებს; ვისაც წებოიანი ქაღალდით დუნდულებიდან თმის აფხრეწვის შეგრძნება მოსწონს - შენს ბლოგს წაიკითხავს და ა.შ. :))
ბაჩო25 ceHTябpя 2010 r., 12:23
როგორც იქნა დაბრუნდნენ შვებულებებიდან მაია ასათიანი, თიკო სადუნიშვილი, ნანუკა ჟორჟოლიანი, ჰექსეს "მწარე სიმართლე" და სხვები, აწი რაღა მოგვაწყენს :)
ჰექსე25 ceHTябpя 2010 r., 16:42
ზურიუს ნუ რა შედარებაა
თიკო და ნანუკა ჯერ არ დაბრუნებულან, თუმცა სად წავლენ :))
vasasi25 ceHTябpя 2010 r., 17:16
გადაცემა არ მინახავს და, საერთოდ, მისი არც ერთი გადაცემის ყურებას არ ვაპირებ.
phantom25 ceHTябpя 2010 r., 19:44
AHoHиMHый25 ceHTябpя 2010 r., 23:51
პ.ს არაფერი არ უშველის მაიას
AHoHиMHый26 ceHTябpя 2010 r., 12:00
Kohinor27 ceHTябpя 2010 r., 10:52
ენა ცოცხალი ორგანიზმიაო, ვითარდებაო და მსგავსი "ბლა-ბლა" ყველას მოგვისმენია სკოლაში გრამატიკის გაკვეთილზე. "ამისდა კვალად" არსებობს ენის ლიბერალური და კატეგორიული ნორმები, კატეგორიულია, მაგალითად ის, რომ არ შეიძლება ითქვას: ნახვამდის-თ და ამას ვერ შეცვლის დროთა მდინარება (ესეც სავარაუდოდ), მაგრამ გამარჯობა ზუსტადაც რომ იტანს ვითომდა ზედმეტ თ-ს, ჩვენ ზრდილობიანი ხალხი ვართ და, აბა, როგორ! ანუ სწორია ორივე ფორმა. ჰოდა, არ ღირს ასე თავგამოდებული ბრძოლა ამ ერთი სიტყვის გამო, მით უმეტეს, რომ ეს ფორმა აბსოლუტურად მისაღებია. ასე რომ, მაია, იძახე,- გამარჯობათ, გისურვებ, მეტი ნაკლი არ ჰქონოდეს შენს გადაცემას.
იხ.ორთოგრაფიული ლექსიკონი, 1998, გვ.144, გამომცემლობა "განათლება"
პატივისცემით, ქართულის გრამატიკის კურსგავლილი, ყოფილი ჟურნალისტი :)
kanario27 ceHTябpя 2010 r., 11:39
შენ და ვასასი ხართ ის ადამიანები, რომლებზეც ხმამაღლა ვამბობ: "ამათ ყბაში ჩემი მტერი ჩავარდეს!" :d :d :*
ჰექსე27 ceHTябpя 2010 r., 15:28
რა დაგიშავა ასეთი მტერმა ჩვენს ყბაში რომ გინდა მისი ჩაგდება?
remonti2013.ge28 фeBpaля 2011 r., 15:32
როგორ მომწონს შენი ბლოგი :)
პ.ს. იმდენი იწერება პროფილზე, ხუთშაბათ საღამოს (ხო?)ტელევიზორთან ჩაჯდომას მოგანდომებს ადამიანს. :)
ჰექსე28 фeBpaля 2011 r., 21:15
chenlina13 июHя 2017 r., 08:56
adidas shoes for women
yanmaneee11 okTябpя 2020 r., 18:28
yeezy boost 350 v2
Unknown2 aBrycTa 2022 r., 02:05
weblink j2i15b3l78 replica wallets replica bags in china m3t48o1j95 replica bags online shopping gucci fake c9w67y9m86 replica bags for sale replica bags from korea this hyperlink r5p81m2r62 replica kipling bags
sheced27 ceHTябpя 2022 r., 18:17
f8m21j4g91 d3u78f0r90 p6v76j4i98 t2s31o3u77 g4a25e2x85 x8j13m5g75
Cлeдyющee Пpeдыдyщee ГлaBHaя cTpaHицa
ПoдпиcaTbcя Ha: KoMMeHTapии k cooбщeHию (Atom)
"მზეზე ბრწყინავენ ზანტი მუშები  და იმშრალებენ გაოფლილ კისრებს  და როცა სიცხით პირიც უშრებათ,   თვალი ფანჯრისკენ გაურბით ისევ&quo...
წიგნი, რომელმაც რუტინა დაარღვია
იშვიათად ვწერ წიგნებზე, მინდა მათზე ჩემზე  კომპტეტენტურმა ხალხმა წეროს. წესის დარღვევას არც ახლა ვაპირებ, მე მხოლოდ  წიგნის პრეზენტაციაზე...
ქართული მენტალიტეტი ანუ 3 ამბავი ვირზე
პოსტი ეძღვნება მათ ვისაც ჯერ არ დაუკარგავს იმედი,  რომ ჩვენ ოდესმე რამე გვეშველება „აქ ჩამომსვლელნო,  ყველა იმედი ზემოთ დატოვეთ. „ ...
"ეხლა მოდაში შემოვიდა აზრი რომ ყველაფერი უაზრობაა,  მაგრამ უნდა გითხრათ რომ იქ, საიდანაც ეს აზრი შემოვიდა,  უკვე სულ სხვა აზრია მო...
ხო არა მართლა მიყვარს ვგიჟდები ჭკუა მეკეტება ამ პერიოდზე გამოცდების ციებ-ცხელება ბრრრრ ზოგადად ეს ის პერიოდია როდესაც ყველა მაშტაბურად ე...
guest - post (2)
მე სწერვა ვარ :yes: (28)
არქივი aBrycTa (1) июHя (1) фeBpaля (1) яHBapя (1) Hoябpя (2) okTябpя (2) июHя (1) Maя (1) aпpeля (1) MapTa (1) яHBapя (1) дekaбpя (1) Hoябpя (3) июHя (1) aпpeля (1) MapTa (1) фeBpaля (3) яHBapя (1) дekaбpя (7) Hoябpя (3) okTябpя (1) ceHTябpя (1) aBrycTa (1) июля (1) июHя (2) Maя (3) aпpeля (2) MapTa (2) фeBpaля (7) яHBapя (4) дekaбpя (3) Hoябpя (4) aBrycTa (1) июля (4) июHя (1) Maя (4) aпpeля (3) MapTa (5) фeBpaля (6) яHBapя (13) дekaбpя (8) Hoябpя (3) okTябpя (8) ceHTябpя (12) aBrycTa (12) июля (7) июHя (12) Maя (6) aпpeля (6) MapTa (7) фeBpaля (6) яHBapя (6) дekaбpя (13) Hoябpя (15) okTябpя (6) ceHTябpя (11) aBrycTa (5) июля (9) июHя (11) Maя (14) aпpeля (10) MapTa (17) фeBpaля (10) яHBapя (5) дekaбpя (12) Hoябpя (6) okTябpя (22) ceHTябpя (15) aBrycTa (2)